b'\n_START_ARTICLE_\nPeter Schl\xc3\xbcter\n_START_PARAGRAPH_\nPeter Schl\xc3\xbcter (f\xc3\xb8dt 29. august 1963 i K\xc3\xb8benhavn) er en dansk kommunikationskonsulent og politiker, der fra 2006 til 2009 var medlem af K\xc3\xb8benhavns Borgerrepr\xc3\xa6sentation, valgt for Konservative._NEWLINE_Han er s\xc3\xb8n af den tidligere statsminister Poul Schl\xc3\xbcter og dennes f\xc3\xb8rste hustru, Majken Steen-Andersen. Peter Schl\xc3\xbcter har mest besk\xc3\xa6ftiget sig indenfor medieverdenen bl. a som fotograf og mediekonsulent._NEWLINE_Schl\xc3\xbcter blev HF-student fra Ordrup Gymnasium i 1982, og har ingen yderligere formel uddannelse._NEWLINE_I 2005 i forbindelse med Louise Freverts kontroversielle hjemmesider, der opfordrede til at sende muslimske m\xc3\xa6nd i russiske f\xc3\xa6ngsler, kaldte han Dansk Folkeparti for en flok racister._NEWLINE_I juni 2007 blev det bekendtgjort, at han er ny folketingskandidat for de Konservative i sin fars gamle valgkreds, Haderslevkredsen._NEWLINE_I maj 2009 meddelte han, at han ikke ville genopstille ved kommunalvalget i november._NEWLINE_Privat er Schl\xc3\xbcter siden 1989 gift med Hanne Jacobsen.'